stanford-oval/wikipedia huggingface dataset:
ינה זולטאן
ביוגרפיה

בשנת 1915, כמתמחה בעריכת דין, הוא שינה את שם משפחתו מרוזנברגר לזולטאן. לאחר סיום לימודיו הפך לעיתונאי. בשנת 1920 הוא קיבל על עצמו את עריכת "עיתון אוראדיה הטרי". הוא כתב מאמרים פוליטיים והיה העורך האחראי של העיתון עד 1924. לפני כן היה כתב של היומון "חרות" ו"יומן אוראדיה".
ביולי 1914, במקום שכונה "מרתף הקרח" באוראדיה, ניהל אנטל דו-קרב עם קארוי ר. רונאי, סגן העורך של העיתון סבדשאג (Szabadság-החרות), תחילה באקדחים ולאחר מכן בחרבות. שאנדור אנטל היה אז העורך האחראי של יומן נאג'ווארד, וינה זולטאן ובלה אוטווש, היו עובדי העיתון. רונאי לחם תחילה בדו-קרב אקדח עם שאנדור אנטל. הדו-קרב הסתיים ללא פציעה. בדו-קרב לאחר מכן רונאי פצע את ינה זולטאן בזרועו בדו-קרב בחרב, ובסוף בדו-קרב אקדחים בשתי יריות עם בלה אטווש ממרחק 25 צעדים אף צד לא נפגע. לאחר מכן בדו-קרב בחרבות הוא פצע את אטווש בפניו כך שנזקק לטיפול רפואי בבית חולים. הסיבה לדו-קרב הייתה ויכוח.
לקריאה נוספת

לקסיקון יהודי הונגרי. ינה זולטאן.
"Zoltán Jenő". Petőfi Irodalmi Múzeum. נבדק ב-2015-07-09.
לקסיקון טרנסילבני. העורך:דר' קלמן אושבאט. אוראדיה-נאג'ווארד, Szabadsajtó Könyv- és Lapkiadó Rt., 1928.
דפי בראשוב, 24 במאי 1939
הערות שוליים

↑  A Belügyminisztérium 1915. évi 117156. sz. rendelete.
↑  Az engedélyt tartalmazó BM rendelet száma/évszáma: 117156/1915. Forrás: MNL-OL 30809. mikrofilm 883. kép 1. karton.
↑  Pécsi Napló, 1914. július 17.
| --- | --- |
בקרת זהויות :  ISNI: 0000 0000 7961 3571  VIAF: 121489666   WorldCat (עם VIAF): 121489666
לובה (קבוצה אתנית)

תפוצה גאוגרפית של הלובה
קבוצת הלובה (Luba), המכונה גם בלובה (Baluba), היא אחת מקבוצות הבנטו הממוקמות במרכז יבשת אפריקה, בדרום-מרכז הרפובליקה הדמוקרטית של קונגו. הלובה התפתחו מן המאה ה-5 ועד לימינו, ואוכלוסייתה מונה כיום כ-9 מיליון בני אדם.
המונח "לובה" מיוחס למצבור של עמים בעלי תפיסה זהה של קדושת המלוכה. הלובה מחולקים לתת קבוצות רבות בעלי ניבים שונים בשפת הלובה, מתוכם שלושה עיקריים: לובה-קסאי, לובה קטנגה וסוואהילי. ללובה תרבות עתיקה בעלת היסטוריה מלכותית עשירה, המיוצגת עד היום דרך חפצי אומנות בעלי שימושים ומשמעויות מגוונות.
קבוצת הלובה החלה להתפתח בסביבות המאה ה-5 לספירה, ובשנים 1585–1889 פעלה ממלכת לובה. בתקופת הממלכה הלובה פיתחו את היכולת והאמצעים להפקת מגוון מתכות מתוך המינרלים שהיו באזור הממלכה, כמו כן פיתחו כישורי גילוף בעץ, קדרות, עיבוד מתכות מתוחכם, אומנות בשנהב ועיבוד תכשיטים. עושרם והצלחתם היו חריגים במרחב בהתחשב במיקום המיוער וההררי שבו חיו והובילו להגעתם של סוחרים. בעקבות זאת הלובה לקחו חלק בפשיטות ומלחמות אזוריות במחצית השנייה של המאה ה-19. במהלך המאה ה-19 הלובה היו קורבן לסחר העבדים והשנהב, כאשר נלקחו ממנה אנשים גם לחוף האטלנטי על ידי הסוחרים הפורטוגזים וגם לחוף המזרחי על ידי סוחרים ערבים ממוצא סוואהילי.
התקופה הקולוניאלית

בשנת 1885 לאופולד השני, מלך בלגיה, זכה להכרה אירופית על השטחים הידועים כיום כהרפובליקה הדמוקרטית של קונגו. המשלחת הבלגית הראשונה למחוזותיהם של הלובה הייתה בשנת 1891. באותה השנה מלך בלגיה מינה את טיפו טיפ, סוחר עבדים זנזיברי ממוצא סוואהילי, כמושל מרחבי באזור הכולל את שטחיהם של הלובה.
הלובה נכפו לעבוד במכרות הנחושת של מחוז קטנגה, מה שהוביל למקרי מוות רבים. הלובה מרדו בממשל בשנת 1895 ובשנית בשנים 1905–1917, התקוממויות אלו נכשלו עקב כוחו הרב של הצבא הקולוניאלי.
דת

האמונות המסורתיות של הלובה כללו את תפיסת ה"שקפנגה" (Shakapanga) - תפיסה של בורא עולם, ישות עליונה, העומדת בראש העולם הטבעי והעולם העל טבעי. העולם העל טבעי התקיים במקום שבו האבות הקדמונים "בנקמבו" (Bankambo) ובווידיה (Bavidye) חיו. דתות הלובה מקבלות את האפשרות של שיתוף בין החיים והמתים.
החיים הדתיים כוללים תפילות, שירה קהילתית, ריקודים, מנחות, טקסי חניכה וטקסי מעבר. טקסים ומנהגים הועברו על ידי כוהנים בטקס פולחני. כוהנים אלו ביצעו כשפים וריפוי במהלך הטקסים. האמונה הדתית אינה מגבילה עצמה לטקסים בלבד אלא כוללת רעיונות של אישיות טובה, לב טוב, כבוד לזולת וכבוד עצמי. תפיסת החברה על פי האמונות הדתיות הובילה לחיים חברתיים טובים ומתפתחים.
דת > נצרות

בשנת 1891 הנצרות הגיעה לקבוצת הלובה על ידי מיסיונרים שהגיעו עם השלטון הקולוניאלי הבלגי. חלק מאותם המיסיונרים ביצעו מחקרים אתנוגרפיים, בתחילה בצורה אגרסיבית וחלוקת הוראות לאנשי הלובה אך לאחר הכרות משמעותית, הלובה זכו לאהדה מצד המסיונריים כאשר אלו למדו והבינו את המסורות, האמונות ואת עושרם התרבותי. כיום כ-86% מקבוצת הלובה היא נוצרים.
תרבות הלובה

כפריהם של הלובה נטו להתקבץ לכדי רחוב ארוך אחד, באזורי הסוואנה והיערות, בבתים מלבניים בעלי גגות סכך. למחייתם האנשים צדו ודגו בנחלים שבאזורם, ליקטו פירות מן הטבע ושלטו בחקלאות. בעידן המודרני הם גידלו קסוואה, תירס, וניהלו משק בעלי חיים.
תרבות הלובה > אומנות

פרטי האומנות של הלובה משמשים כזיכרון להיסטוריה התרבותית ומצביעים על קשר בין אירועים היסטוריים לתרבות הנוכחית, לתהליכים פוליטיים שהחברה עברה, ולדרכי התנהגות בחיי היום יום. בין פריטיהם המלכותיים: הלוקסה, החנית, כָנַה לקשת, שרפרף מלכותי, מָטֶה הצ'יף.
אישים - בני הלובה

לורן-דזירה קבילה (Laurent-Désiré Kabila), היה נשיאה השלישי של הרפובליקה הדמוקרטית של קונגו בין השנים 1997 עד להרצחו בשנת 2001.
ג'וזף קבילה (Joseph Kabila Kabange) הוא בנו של לורן קבילה, מכהן כנשיאה של הרפובליקה הדמוקרטית של קונגו החל מהירצחו של אביו. נבחר לנשיאות בשנית ובשלישית בשנים 2006, 2011.
הערות שוליים

1 2 3 4 5  Anthony Appiah; Henry Louis Gates, Encyclopedia of Africa, Oxford University Press, 2010-01-01, עמ' 14-15, 88-89, 106, 130-131, 309-310
↑  Toyin Falola; Daniel Jean-Jacques, Africa : an encyclopedia of culture and society, ABC-CLIO, 2015, עמ' 285-286, ISBN 978-1-59884-666-9
1 2  Reefe, Thomas Q., The rainbow and the kings : a history of the Luba Empire to 1891, University of California Press, 1981-01-01
↑  Alexander Ives Bortolot, Kingdoms of the Savanna: The Luba and Lunda Empires
↑  Reefe, Thomas Q., The rainbow and the kings : a history of the Luba Empire to 1891, University of California Press, 1981-01-01
1 2  Reefe, Thomas Q., The rainbow and the kings : a history of the Luba Empire to 1891, University of California Press, 1981-01-01
1 2 3  Encyclopedia of African religion / 2 [N - Z, index.], Sage, 2009-01-01
↑  David Maxwell, The Soul of the Luba: W.F.P. Burton, Missionary Ethnography and Belgian Colonial Science, History and Anthropology 19, 2008-12-01, עמ' 325–351 doi: 10.1080/02757200802517216
↑  Joshua project
| --- | --- |
בקרת זהויות :  NLI: 987007538495705171  LCCN: sh85078705  NDL: 00576038  NKC: ph136629 
מנהיגי בלובה, 1905
משענת ראש מעץ
פסל שנהב
כסף ורוד

כסף ורוד (מאנגלית: Pink money) הוא מונח המתאר את כוח הקנייה של קהילת הלהט"ב, לעיתים קרובות ביחס לתרומות פוליטיות. עם עלייתהּ של התנועה לזכויות הלהט"ב, הפך הכסף הוורוד משוק-שוליים לתעשייה משגשגת בחלקים רבים של העולם המערבי, כמו ארצות הברית והממלכה המאוחדת. ממחקריה של הלשכה המרכזית לסטטיסטיקה בארצות הברית עלה כי הכנסה שנתית ממוצעת של משפחה הומוסקסואלית היא 50 אלף דולר בשנה, לעומת 35 אלף למשפחה הטרוסקסואלית ועל כן עסקים רבים מציעים שירותים מיוחדים ללקוחות להט"בים, ובכללם מועדוני לילה, חנויות, מסעדות ואפילו מוניות; שורשו של הביקוש לעסקים כאלה הוא באפליה הנוהגת על ידי מקצת מהעסקים המסורתיים. הכסף הוורוד ברחבי העולם נאמד ב-350 מיליארד ליש"ט, והוא מפוזר על פני מגוון מגזרים - בעיקר בידור ומוצרי צריכה.
חנות להט"ב באמסטרדם, הולנד
הכוח הכלכלי של הכסף הוורוד נתפס ככוח המיטיב עם הקהילה קהילת הלהט"ב, המייצר "זהות עצמית פיננסית" אשר מסייעת לפרטים בקהילה להרגיש חלק מקהילה שמעריכה אותם. אכן, 90% מההומוסקסואלים תומכים בעסקים המכוונים לכסף ורוד, ונמנעים מעשיית עסקים עם חברות הנודעות כמתנגדות לקהילה. אף על פי כן, ישנם מבקרים המותחים ביקורת על עסקים המתמקדים בכסף הוורוד, בטענה שעסקים אלה מבודדים את הקהילה מהחברה ופוגעים בזכויותיה. פעילי להט"ב המתנגדים לקפיטליזם מבקרים את המונח שלטענתם תורם ליצירת תרבות גאה צרכנית ולתלות בתאגידים כדי לקדם עבור זכויות להט"ב.
בשנת 2019, לאנשי להט"ב המוגדרים כמבוגרים ברחבי העולם היה כוח קנייה משולב של כ-3.7 טריליון דולר.
ארצות הברית

בארצות הברית נפוצים הכינויים "דולר ורוד" ו"דולר של דורותי". ההערכה היא השוק הלהט"בי האמריקני גלגל כ-641 מיליארד דולר בשנת 2006. זאת ועוד, רבים ממשקי הבית הללו נודעים על ידי דמוגרפים כ-DINK ‏ (.Dual (or double) income, no kids) - משקי בית המאופיינים בשיעור גבוה של הכנסה פנויה. בארצות הברית נמנים חברי הקהילה עם אחת מהקבוצות האמידות ביותר, עם שכר העולה על 50,000 דולר בשנה.
מספר תעשיות אמריקניות יצאו בקמפיינים פרסומיים המכוונים לקהילה; לדוגמה, חברת 'אמריקן איירליינס' הצליחה להגדיל את הכנסותיה מהשוק הלהט"בי מ-20 מיליון דולר ב-1994 ל-193.5 מיליון דולר ב-1999, לאחר שהקימה צוות המוקדש לשיווק בקרב הומואים ולסביות.
בפוליטיקה נתפס כסף ורוד כמעורר מחלוקת, בעיקר לאור לחץ שמפעילות קבוצות מסורתיות המקדמות ערכים מסורתיים והטרו-צנטריזם; לדוגמה, בשנת 1988 המועמד לנשיאות מייקל דוקאקיס התנער באופן גלוי מכסף ורוד במהלך הבחירות לנשיאות ארצות הברית. ואולם, לאחרונה הפך כסף ורוד למקובל יותר, בעיקר כמקור חשוב לגיוס כספים של המפלגה הדמוקרטית; בשנת 2000 הסתכמה תרומת אנשי הלהט"ב לוועידת המפלגה לבדהּ ב-5 מיליון דולר, "סכום שמציב אותם במדרגה הראשונה של התורמים הדמוקרטים, יחד עם ארגונים, ועורכי דין". מועמדים חשובים כדוגמת ביל קלינטון, אל גור, ג'ון אדוארדס, ברק אובמה, הילרי קלינטון, הווארד דין, ג'ון קרי וג'ו ביידן השיקו קמפיינים ייחודים שפנו לקול הלהט"בי.
הממלכה המאוחדת

בממלכה המאוחדת שגור הביטוי 'הלירה הוורודה', ולעיתים אף נעשה שימוש במונח 'הלירה הכחולה' ביחס לשוק הלסבי. מעריכים כי השוק הלהט"בי הבריטי כמגלגל שישה מיליארד ליש"ט בשנה. בשנת 2001 ייצרו מספר חברות להט"ב מדבקות כחולות והדביקו אותן על גבי אלפי מטבעות ליש"ט אשר עדיין מצויים במחזור.
הלירה הוורודה נחשבת כאחראית למכירות הגבוהות של מספר מוצרים פופולריים בקרב חברי קהילת הלהט"ב, והדוגמה הבולטת לכך ביותר היא מכירות תקליטים של אייקונים להט"בים כגון מדונה, קיילי מינוג ושר. חברות גדולות רבות הבינו לאחרונה את כוחהּ הרב של הלירה הוורודה והחלו לשווק את מוצריהן ישירות לקהילת הלהט"ב בעזרת פרסום בעיתונות להט"ב. ביוני 2006 התכנסה ועידת שיווק מיוחדת בשם "הלירה הוורודה" בלונדון, וחברת המחקר לשיווק כינסה ועידה דומה בנובמבר 2006.
מנגד, ישנם קבוצות וארגונים בממלכה המאוחדת המתנגדים למה שהם מכנים "תהליך ההתכנסות לגטו", "קונפורמיזם" ו-"מסחור של הלירה הוורודה". עם ארגונים אלה נמנים: !OutRage, ה-NUS LGBT Campaign וה-Queer Youth Alliance.
ראו גם

שיווק להט"בי
תיירות גאה
קווירבייטינג
גיי פרנדלי
גיי וילג'
לקריאה נוספת

דב, מ. (1996). שיווק מרוכז ושיווק גומחתי: הומוסקסואלים כדוגמה. סטטוס, 16-22 ,58.
הסמן, ר. (2002.3). מחפש פלח שוק חדש? גייז!, אותות, 70-71 ,268.
קמה, ע. (1996). שיווק להומוסקסואלים ולסביות? סטטוס, 6 ,59.
הערות שוליים

1 2  Morris, Chris (1999-02-12), "Now meet the real gay mafia", The New Statesman, pp. 22–23
↑  קרן ציטר, ‏ויוה לה כסף, באתר גלובס, 20 בספטמבר 2000
1 2  "Business: The Economy: The Pink Pound". BBC News. 1998-07-31. נבדק ב-2008-02-29.
↑  Sheila Perry, Sheila; Máire Cross (1997). Voices of France: Social, Political and Cultural Identity. Continuum International Publishing Group. pp. 172. ISBN 1855673940.
↑  Queers, anti-capitalism and war, Mark Pendleton
↑  Pink Dollar Monsters: Why Queers are Gaggin’ at GaGa and Glee
↑  Nick Wolny, The LGBTQ+ Community Has $3.7 Trillion In Purchasing Power; Here's How We Want You to Sell to Us., Entrepreneur (באנגלית)
1 2  Gay Buying Power Projected at $641 Billion in 2006
↑  http://www.rainbowreferrals.com/sponsors/statistic.asp
↑  Arndt, Michael (24 במאי 2000). "United Tries for Gay-Friendly Skies". BusinessWeek. {{cite news}}:  (עזרה)
↑  "Gays come out for Gore - as lesser evil". Financial Times. 2007-01-01.
↑  Marcus, Ruth (2000-08-18). "'Pink Money' Flowing to Democrats; Gay Contributions Now Major Source". The Washington Post.
אירוע הגאווה "WorldPride" בניו יורק בשנת 2019 המייצג את חברת הסרטים "פולארויד"
סמלי גאווה להט"בים באוטובוס דו-קומתי ושוטר בלונדון, הממלכה המאוחדת בשנת 2015
לארי אוסטין

| --- | --- |
אין תמונה חופשית
 לידה:  12 בספטמבר 1930 דאנקן, ארצות הברית 
 פטירה:  30 בדצמבר 2018 (בגיל 88) 
 מוקד פעילות:  ארצות הברית 
 מקום לימודים:  בית הספר למוזיקה של אוניברסיטת צפון טקסס 
 סוגה:  מוזיקה אוונגרדית 
 שפה מועדפת:  אנגלית 
 
לארי אוסטין (באנגלית: Larry Don Austin‏; 12 בספטמבר 1930, דונקן אוקלהומה – 30 בדצמבר 2018) היה מלחין אמריקאי. הוא היה בין המייסדים של כתב עת  Source: Music of the Avant Garde המוקדש למוזיקה. אוונגרדית.
ביוגרפיה

לארי אוסטין נולד בעיירה דאנקן באוקלהומה. בשנת 1952 הוא קיבל תואר שני באוניברסיטת צפון טקסס בה הוא למד של ויולט ארצ'ר. בשנת 1955 הוא עבר לקליפורניה בה למד אצל דריוס מיו. בשנים 1955–1958 הוא עבר השתלמות באוניברסיטת קליפורניה בברקלי.
בשנת 1958 הוא התחיל ללמד באוניברסיטת קליפורניה בדייוויס ועזב אותה בשנת 1972 בדרגת פרופסור. תקופה מסוימת הוא היה מלמד באוניברסיטת דרום פלורידה ובשנת 1978–1996 באוניברסיטת צפון טקסס בה למד.
בנוסף למורה למוזיקה, לארי אוסטין היה מלחין מצליח.
יצירות של לארי אוסטין

Leonard Bernstein Conducts Music of Our Time . New York Philharmonic, Columbia Masterworks, MS6733, 1965.
Improvisations for Orchestra and Jazz Soloists
Robert Floyd Plays New Piano Music by Hans Werner Henze and Larry Austin , Advance Records, FGR10S, 1970.
Piano Set in Open Style
Piano Variations
New Music for Woodwinds , Advance Records, FGR9S, 1974 (performed by Phil Rehfeldt, clarinet and Thomas Warburton, piano).
Current
Larry Austin Hybrid Musics: Four Compositions , Canton, TX: IRIDA Records 0022, 1980.
Maroon Bells
Catalogo Voce
Quadrants: Event/Complex No. 1
Second Fantasy on Ives' Universe Symphony
Volume 1, CDCM Computer Music Series . Baton Rouge: Centaur Records, Inc., (CRC 2029) 1988.
Sinfonia Concertante (chamber orchestra conducted by Thomas Clark)
Sonata Concertante (performed by pianist Adam Wodicki)
The Virtuoso in the Computer Age—I , Volume 10, CDCM Computer Music Series. Centaur Records, Inc., (CRC 2110) 1991.
Montage:Themes and Variations for Violin and Computer Music on Tape (1985)
The Virtuoso in the Computer Age—III , Vol. 11, CDCM Computer Music Series, Baton Rouge: Centaur Records, 1993
La Barbara: The Name/The Sounds/The Music
A Chance Operation: The John Cage Tribute . New York: Koch International Classics (KIC-CD-7238) 1993.
art is self-alteration is Cage is... (1983/93),  performed by Robert Black
Charles Ives's Universe Symphony, as realized and completed by Larry Austin (1974–93) . Baton Rouge: Centaur Records, CRC 2205, 1994.
Charles Ives's Universe Symphony, as realized and completed by Larry Austin (1974–93)
Composers in the Computer Age II . Baton Rouge: Centaur Records, CRC 2193, 1994.
SoundPoemSet (1990–91), computer music on tape.
Tárogató , New York: Romeo Records (7212), 2001. Esther Lamneck, performer.
Tárogató
UNconventional Trumpet , Camas, WA: Crystal Records, CD763, 2004.
Charley's Cornet
הערות שוליים

↑  "Robert Floyd – Plays New Music By Hans Werner Henze – Larry Austin".
↑  "PHILLIP REHFELDT is Professor of Woodwind Instruments (". אורכב מ-המקור ב-2006-08-06.
↑  "CDCM Computer Music Series Vol 1 – Austin, Hunt, Clark, etc – Centaur – CEN 2029 – 044747202921".
↑  "Cdcm Computer Music Series Vol 10 – Virtuoso I ... – Buy from ArkivMusic".
↑  Welcome To KOCH Entertainment (אורכב 13.07.2011 בארכיון Wayback Machine)
↑  "Esther Lamneck – Tarogato CD Album".
↑  Amazon.com: UNconventional Trumpet: Larry Austin, Rule Beasley, Merrill Ellis, William P. Latham, Martin Mailman, Cindy McTee,Fisher Tull, Jason Baker, Mark Ford, Natalia Bolshakova, John Holt, Keith Johnson: Music
| --- | --- |
בקרת זהויות :  NLI: 987007461587605171  BIBSYS: 7012890  BnF: cb146466925 (data)  GND: 134318161  ISNI: 0000 0000 8352 7238  LCCN: n82010024  MusicBrainz: 3cdcfc46-21de-46ec-9114-15f8660f3737  NTA: 081611749  SUDOC: 160148111  VIAF: 5189336   WorldCat (עם VIAF): 5189336
כף מוריי (שטח חסות רוס)

ערך זה עוסק בלשון יבשה בשטח חסות רוס שבאנטארקטיקה. אם התכוונתם למשמעות אחרת, ראו .
|  נתונים גאוגרפיים |
| --- | --- |
 קואורדינטות:  79°35′00″S 160°10′59″E﻿ / ﻿79.5833°S 160.183°E﻿ / -79.5833; 160.183
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף מוריי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף מוריי
 
כף מוריי או כף מאריי (באנגלית: Cape Murray) הוא מצוק סלע מתנשא בחוף הילרי, בשטח חסות רוס, שבאנטארקטיקה.
המצוק מכוסה ברובו קרח.
המצוק מצוי בצידו הצפוני של שפך קרחון קריון אל מדף הקרח רוס.
היסטוריה > גילוי הכף

הכף התגלתה בנובמבר 1903 על ידי משלחת דיסקברי, אשר חקרה את אנטארקטיקה בין השנים 1901–1904.
היסטוריה > מקור השם

המשלחת קראה לכף על שמו של ג'ורג' ר. מ. מוריי (George R.M. Murray), שהיה מנהל זמני של הצוות המדעי של המשלחת, אשר ליווה את המשלחת עד קייפטאון.
הערות שוליים

1 2 3 4 5 6  מידע גאוגרפי והיסטורי
1 2 3 4  מידע היסטורי
ינה ואמוש

| --- | --- |
אין תמונה חופשית
 לידה:  1 ביוני 1882 מישקולץ, האימפריה האוסטרו-הונגרית 
 פטירה:  20 בינואר 1950 (בגיל 67) בודפשט, הרפובליקה העממית ההונגרית 
 שם לידה:  Wiener Jenő 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  האוניברסיטה לרפואה וטרינרית בבודפשט (1904)  אוניברסיטת וינה (1920) 
 
ינה ואמוש (במקור ויינר, בהונגרית: Vámos Jenő; מישקולץ, 1 ביוני 1882 – בודפשט, 20 בינואר 1950) היה סוציולוג, וטרינר מחוזי מוכר, יועץ לבריאות בעלי חיים.
ביוגרפיה

ינה ואמוש נולד במשפחה יהודית כבנם של הרמן ויינר ושל מריה קליין. הוא סיים את לימודיו בשנת 1904 באוניברסיטה לרפואה וטרינרית בבודפשט, ובשנת 1920 קיבל גם דוקטור לרפואה כללית בווינה. בשנת 1909 הוא ייסד את כתב העת "הידיעון הווטרינרי", אותו גם ערך. הוא פרסם באופן קבוע בכתב העת "המאה העשרים". בשנת 1918 היה חבר במפלגה הרדיקלית האזרחית שהקים אוסקר יאסי ובאותה תקופה כתב את פרויקט מצע הרפורמה בקרקעות של המפלגה. לאחר נפילת הרפובליקה הסובייטית ההונגרית הוא היגר לווינה, משם שב להונגריה בשנת 1921. את מחקריו כתב בעיקר בתחום הסוציולוגיה החקלאית. מותו נגרם כתוצאה משבץ מוחי או התכווצויות בכליות. ב-22 באוקטובר 1905, בבודפשט, התחתן עם יולאן, בתם של איז'אק לוונביין ושל מריה אונגרליידר. בשנת 1932 הוא ואשתו המירו את דתם לנצרות קלוויניסטית.
עבודתו החשובה

תזונה עירונית ורפורמת קרקעות (בודפשט, 1916)
הוציא לאור את "ספר מפקחי הבשר" שנכתב במשותף עם מיהאי רונאי.
לקריאה נוספת

ינה ואמוש במאגר הנתונים של מוזיאון הספרותי פטפי
לקסיקון ביוגרפי הונגרי עורכת ראשית אגנש קניירש. 1969
הערות שוליים

↑  "Születési bejegyzése a miskolci izraelita hitközség születési akv. 88/1882. folyószáma alatt".
↑  Halálesete bejegyezve a Bp. XI. ker. állami halotti akv. 48/1950. folyószáma alatt.
↑  "Házasságkötési bejegyzése a Budapest VIII. kerületi polgári házassági akv. 1122/1905. folyószáma alatt".
| --- | --- |
בקרת זהויות :  ISNI: 0000 0000 7932 1114  VIAF: 121497427   WorldCat (עם VIAF): 121497427
לארי בלאק

לארי ג'פרי "מאט" בלאק (באנגלית: Larry Jeffery "Mutt" Black;‏ 20 ביולי 1951 - 8 בפברואר 2006) היה אתלט אמריקאי, אלוף אולימפי ב-4X100 מטר שליחים וסגן אלוף אולימפי בריצת 200 מטר (מינכן 1972).
ביוגרפיה

לארי בלאק נולד ב-1951 במיאמי, פלורידה. למד בתיכון הציבורי "קיליאן" (אנ') בעיר הולדתו. עם סיום לימודיו הוענקה לו מלגה לאוניברסיטת "נורת' קרוליינה מרכז" (אנ'). במהלך הקריירה הספורטיבית הקצרה שלו זכה בשתי מדליות אולימפיות באולימפיאדת מינכן (1972). עם סיום הקריירה הספורטיבית חזר למיאמי ושימש כדירקטור מטעם המדינה של הגנים והפארקים במיאמי. נפטר ב-2006 כתוצאה ממפרצת.
קריירה ספורטיבית > 1971

באליפות ארצות הברית באתלטיקה (אנ') שנערכה ביוג'ין, אורגון זכה במדליית זהב בריצת 200 מטר בתוצאה של 20.5 שניות.
קריירה ספורטיבית > 1972

באלימפיאדת מינכן זכה בלאק במדליית זהב וכסף. מדליית זהב, יחד עם נבחרת ארצו, במרוץ שליחים 4X100 מטר בשווה שיא עולמי של 38.19 שניות לפני ברית המועצות (38.50 שניות) ומערב גרמניה (38.79 שניות) ומדליית כסף בריצת 200 מטר בתוצאה של 20.19 שניות אחרי ולרי בורזוב מברית המועצות (20.00 שניות) ולפני פייטרו מנאה מאיטליה (20.30 שניות).
הערות שוליים

↑  המנצח בריצה היה דון קווארי מג'מייקה בתוצאה של 20.2 שניות אך לא זכה במדליה מכיוון שאינו אמריקאי
↑  בנבחרת זו רץ גם בן דוד של בלאק ג'רלד טינקר
↑  שיא זה השווה את השיא שקבעה נבחרת ארצות הברית באולימפיאדת מקסיקו סיטי ב-1968. השיא שופר ב-1977 על ידי נבחרת ארצות הברית בתחרויות הגביע הבין יבשתי (אנ') שנערכה בדיסלדורף
| --- | --- |
בקרת זהויות :  World Athletics: 14349750
לורנס דאטון

| --- | --- |
אין תמונה חופשית
 לידה:  9 במאי 1954 (בן 70) ניו יורק, ארצות הברית 
 מוקד פעילות:  ארצות הברית 
 מקום לימודים:  בית הספר ג'וליארד 
 סוגה:  מוזיקה קלאסית 
 כלי נגינה:  ויולה 
 
לורנס דאטון (באנגלית: Lawrence Dutton; נולד ב-9 במאי 1954) הוא ויולן אמריקאי, חבר ברביעיית אמרסון. דאטון סיים את לימודי התואר הראשון והשני במוזיקה בבית הספר ג'וליארד, שם היה תלמידה של ליליאן פוכס.
דאטון הוא חבר סגל המורים באוניברסיטה של מדינת ניו יורק בסטוני ברוק ובבית הספר מנהטן למוזיקה. הוא יליד ניו יורק ומתגורר כיום בברונקסוויל שבניו יורק עם אשתו, הוויולנית אליזבת דאטון. צמד הוויולנים הם הורים לשלושה בנים.
כף לנקסטר (חוף הילרי)

ערך זה עוסק בלשון יבשה בחוף הלרי, בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  אדווין ריי לנקסטר 
 מיקום:  אזור הברית האנטארקטית,
 קואורדינטות:  79°16′00″S 160°28′59″E﻿ / ﻿79.2667°S 160.483°E﻿ / -79.2667; 160.483
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף לנקסטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף לנקסטר
 
כף לנקסטר (באנגלית: Cape Lankester) היא לשון יבשה בחוף הילרי, בשטח חסות רוס שבאנטארקטיקה.
לשון היבשה גבוהה, מעוגלת, ומכוסה שלג.
לשון היבשה מהווה את הקצה הדרומי של פתחו של מפרצון מולוק.
לשון היבשה נמצאת לגדתו המערבית של מדף הקרח רוס.
היסטוריה > גילוי לשון היבשה

לשון היבשה התגלתה על ידי המשלחת הבריטית האנטארקטית (משלחת דיסקברי), אשר חקרה את אנטארקטיקה בין השנים 1901–1904.
היסטוריה > מקור השם

לשון היבשה נקראת על שמו של סר אדווין ריי לנקסטר (Edwin Ray Lankester), מנהל המוזיאון להיסטוריה של הטבע שבלונדון (שבאותה עת היה חלק מהמוזיאון הבריטי), בין השנים 1898–1907, והמייסד של האגודה הביולוגית הימית, בשנת 1884.
לקריאה נוספת

• United States. Defense Mapping Agency. Hydrographic Center, , P 251
הערות שוליים

1 2 3 4 5 6 7 8 9  מידע גאוגרפי והיסטורי
לארי איש הכבלים

| --- | --- |

 לידה:  17 בפברואר 1963 (בן 61) Pawnee City, ארצות הברית 
 שם לידה:  Daniel Lawrence Whitney 
 מדינה:  ארצות הברית 
 תקופת הפעילות:  מ-1991 
 מקום לימודים:  אוניברסיטת נברסקה-לינקולן  אוניברסיטת נברקסה 
 http://www.larrythecableguy.com/
 פרופיל ב-IMDb
 
ויטני ב-2007
לארי איש הכבלים (באנגלית: Larry the Cable Guy), שם הבמה של דניאל לורנס ויטני (Daniel Lawrence Whitney; נולד ב-17 בפברואר 1963) הוא קומיקאי, סטנדאפיסט, שחקן, ומפיק אמריקאי.
ביוגרפיה

נולד וגדל בפוני סיטי (אנ') שבנברסקה כאחד משלושה אחים למשפחת חקלאים בחווה לגידול חזירים. למד לימודי דרמה ותיאטרון בווסט פאלם ביץ' ובאוניברסיטת נברסקה בלינקולן (אנ').
שותפיו למעונות הסטודנטים הגיעו מחגורת התנ"ך, וכך אימץ ויטני מבטא דרומי, שהפך לאחד מסימני ההיכר שלו.
מתגורר כיום בלינקולן, בירת נברסקה עם אשתו ושני ילדיהם. אוהד את קבוצת הפוטבול המקומית (אנ') המתחרה בדרג הגבוה ביותר בארצות הברית במסגרת ה-NCAA. חבר במשמר הלאומי של ארצות הברית ונדבן של בתי-ספר מקומיים ובתי חולים לילדים. הופיע במספר הופעות לגיוס תרומות.
קריירה

הקריירה של ויטני התחילה בשנות ה-90, עם הופעתו במגוון תוכניות רדיו מקומיות, במגוון מדינות, ביניהן נברסקה, פלורידה, טקסס, מרילנד, קנזס וניו המפשייר.
לאחר התחלה פושרת בסטנדאפ, החל ויטני לנסות ולהופיע בתור דמות של איש כבלים, הכולל סטראוטיפים מובהקים של רד נק (אנ'), מבטא דרומי כבד, וסלוגן חוזר - "!Git-R-Done".
שני אלבומי הסטנדאפ הראשונים שלו: Lord, I Apologize מ-2001 ו- The Right to Bare Arms מ-2005 זיכו אותו בתעודת "זהב" מאיגוד תעשיית ההקלטות האמריקאי. בשנת 2007 יצא אלבום שלישי בשם Morning Constitutions.
בשנת 2006 יצא סרט הקאלט בכיכובו: "Larry the Cable Guy: Health Inspector", שבו ויטני מככב כלארי איש הכבלים, שבמקרה זה נהפך למשגיח בריאות אשר סוגר מסעדות בעלות היגיינה מפוקפקת.
באותה שנה לוהק ויטני לתפקיד דיבוב כדמותו של הגרר מטור בסרט "מכוניות" של פיקסאר. בהמשך דיבב את מטור בסרטים ובסדרות אחרות בזיכיון "מכוניות", ביניהם "מטור ואור הרפאים", "מכוניות 2", "מכוניות 3" ו"מכוניות מצוירות" (אנ').
ב-2011 יצאה סדרה בערוץ ההיסטוריה בכיכובו - "Only in America with Larry the Cable Guy". הסדרה זכתה להצלחה עם מעל 4 מיליון צפיות. חברת מזון מהיר מדקוטה הצפונית בשם Bektrom Foods קראה לקו מוצרים על שמו.
פילמוגרפיה חלקית

סרטים
Blue Collar Comedy Tour: The Movie
Larry the Cable Guy: Health Inspector
סדרת "מכוניות" של פיקסאר
מתנה בלתי אפשרית 2
חג המולד של מדיאה (2013)
טלוויזיה
Blue Collar TV
Cars Toons
Only in America with Larry the Cable Guy
מכוניות בדרכים (2022) - דיבוב